Държавен вестник, бр. 76, 2017 г., стр. 11

БРОЙ  76	
Д Ъ Р Ж А В Е Н  В Е С Т Н И К 	
СТР.  11  
11. „Природен битум“ е всеки източник на 
суровина за рафинерии, който:
а) има плътност в градуси по American 
Petroleum Institute (API) от 10 градуса или 
по-малка, когато се намира в резервоарно 
образувание на мястото на добив, както е 
дефинирано в метода за изпитване D287 на 
Американското общество за изпитвания и 
материали (ASTM); 
б) има среден годишен вискозитет при 
температурата на находището, надвишаващ 
изчисления по формулата: Вискозитет (в 
сантипоази) = 518,98e-0,038T, където T е тем-
пературата в градуси по Целзий;
в) попада в обхвата на определението 
за битуминозни пясъци по код КН 2714 от 
Комбинираната номенклатура, установена с 
Регламент (ЕИО) № 2658/87 на Съвета, и
г) за който оползотворяването на източни-
ка на суровина се постига чрез минен добив 
или топлинно гравитачно дрениране, за което 
топлинната енергия произхожда главно от 
източници, различни от изходната суровина.
12. „Произход“ e търговското наименование 
на изходната суровина, посочено в методиката 
по чл. 64, ал. 3 ЗОИК, когато доставчиците на 
горива притежават необходимата информация 
в случаите, когато: 
а) са лице или предприятие, което осъ-
ществява внос на суров нефт от трети дър-
жави или получава доставки на суров нефт 
от друга държава членка, съгласно член 1 
от Регламент (ЕО) № 2964/95 на Съвета от 
20 декември 1995 г. относно въвеждането на 
регистриране на вноса и доставките на суров 
нефт в Общността, или 
б) имат договорености за споделяне на 
информация, постигнати с други доставчици.
Във всички други случаи „произход“ се 
отнася до това, дали горивото е с произход от 
ЕС, или извън ЕС. За биогоривата „произход“ 
е начинът на производство на биогоривото, 
определен в Методиката за изчисляване на-
малението на емисиите на парникови газове 
от целия жизнен цикъл на биогоривата или 
на течните горива от биомаса.
13. „Съществено несъответствие“ е инди-
видуална грешка или съвкупността от всички 
грешки, пропуски и неточни твърдения в 
доклада на доставчика на горива и енергия 
за транспорта, които могат да повлияят или 
да променят решение на лицата, за които 
е предназначен докладът. Като правило 
верификаторът би следвало да определи 
несъответствие в броя на общите емисии 
като съществено, ако то води до съвкупни 
пропуски, неточно предаване на данни или 
грешки в броя на общите емисии, по-големи 
от пет процента.
§ 2. За целите на наредбата се прилагат 
определенията по § 1 от допълнителните раз-
поредби на ЗОИК и по § 1 от допълнителните 
разпоредби на Наредбата за критериите за 
устойчивост на биогоривата и течните горива 
от биомаса, приета с Постановление № 302 
на Министерския съвет от 2012 г. (ДВ, бр. 95 
от 2012 г.).
§ 3. Наредбата въвежда изискванията 
на Директива (EС) 2015/652 на Съвета от 
20 април 2015 г. за установяване на методи за 
изчисляване и на изисквания за докладване 
съгласно Директива 98/70/ЕО на Европейския 
парламент и на Съвета относно качеството 
на бензиновите и дизеловите горива (OB, L 
107, 25.04.2015 г.).
Заключителна разпоредба
§ 4. Наредбата се приема на основание 
чл. 5, т. 5 от Закона за ограничаване на из-
менението на климата. 
6866
ПОСТАНОВЛЕНИЕ № 199 
ОТ 15 СЕПТЕМВРИ 2017 Г.
за одобряване на допълнителни разходи по 
бюджета на Министерския съвет за 2017 г. 
за финансиране на Европейско изследване 
на ценностите на територията на Република 
България
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява предоставянето на сред-
ства в размер 76 300 лв. за финансиране на 
територията на Република България на петата 
вълна на Европейско изследване на ценности-
те, провеждано от Групата за проучване на 
европейската система от ценности.
Чл. 2. Одобрява допълнителни разходи в 
размер 76 300 лв. (левовата равностойност на 
39 000 евро) по бюджета на Министерския 
съвет за 2017 г.
Чл. 3. Със сумата по т. 2 да се увеличат 
разходите по бюджетна програма „Минис-
терски съвет и организация на дейността 
му“ към област „Осигуряване дейността и 
организацията на работата на Министерския 
съвет“ по бюджета на Министерския съвет 
за 2017 г. и показателите по чл. 6, ал. 3 от 
Закона за държавния бюджет на Република 
България за 2017 г.
Чл. 4. Средствата по т. 2 да бъдат осигурени 
чрез преструктуриране на разходите и/или 
трансферите по централния бюджет за 2017 г.
Чл. 5. Главният секретар на Министерския 
съвет да извърши съответните промени по 
бюджета на Министерския съвет за 2017 г. и 
да уведоми министъра на финансите.
Чл. 6. Министърът на финансите да из-
върши произтичащите от т. 4 промени по 
централния бюджет за 2017 г.